Черчесты Георги
Черчесты Георгий (1934–1996) — ирыстойнаг фыссæг æмæ партион архайæг. Йæ уацмыстæ фыста уырыссаг æвзагыл.

Райгуырдис сахар Дзæуджыхъæуы 1934-æм азы 27 октябры. Каст фæци Мæскуыйы паддзахадон университеты журналистикæйы факультет (1959). СЦКП-йы уæнг 1962-æм азæй. Цæгат Ирыстоны АССР-йы культурæйы министр (1976—84 азты), 1980-90 азты республикон Уæлдæр советы депутат.

Ныффыста къорд романы, уыдоны ’хсæн: «Заповедь», «Испытание», «Прикосновение», «Противоборство». «Под псевдонимом „Ксанти“», «Месть», «Приговор» æмæ æндæртæ.
Прозаикон уацмысты уæлдай ма у цалдæр пьесæйы автор: «Великий убийца», «Полковник Ксанти», «Похищенная», «Поберегись, Дзибуш!» æмæ æндæрты.

Черчесы-фырт ма зындгонд у йæ киносценариты фæрцы («Жизнь, ставшая легендой», «И оглянулся путник»).

Фæзиан ис 1996-æм азы 11 декабры.

Фыссæджы фырт Алан дæр фыссæг у.

Уырыссаг фысджытæ
Цæгат Ирыстоны фысджытæ
СЦКП-йы уæнгтæ
Георги
Дзæуджыхъæуы чи райгуырдис, уыдон